
Dr. Theiss Echinacea Forte 0,756 ml/ml geriamieji lašai (tirpalas)
Rausvažiedžių ežiuolių šviežios žolės sultys

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, arba vaistininką. Žr. 4 skyrių.
· Jeigu per 10 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Dr. Theiss Echinacea Forte ir kam jis vartojamas
2.	Kas žinotina prieš vartojant Dr. Theiss Echinacea Forte 
3.	Kaip vartoti Dr. Theiss Echinacea Forte 
4.	Galimas šalutinis poveikis
5.	Kaip laikyti Dr. Theiss Echinacea Forte 
6.	Pakuotės turinys ir kita informacija

Augalinis vaistinis preparatas, skirtas trumpalaikei peršalimo profilaktikai ir peršalimui gydyti.
Jeigu per 10 dienų Jūsų savijauta nepagerėjo arba net pablogėjo, kreipkitės į gydytoją.

Dr. Theiss Echinacea Forte vartoti negalima:
· jeigu yra alergija šviežioms rausvažiedžių ežiuolių sultims ar Asteraceae (Compositae) augalų šeimai, arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Nerekomenduojama vartoti sergant progresuojančiomis sisteminėmis ligomis, autoimuninėmis, imunodeficitinėmis ligomis, esant susilpnėjusiai imuninei sistemai ir ligomis, kurių metu pažeidžiamos baltosios kraujo ląstelės.

Jeigu vartojant vaisto sustiprėja ligos simptomai arba atsiranda stiprus karščiavimas, būtina pasitarti su gydytoju ar vaistininku.  

Į alergiją linkusiems pacientams gali pasireikšti sunkios padidėjusio jautrumo reakcijos. Į alergiją linkę pacientai prieš vartodami vaistų, kurių sudėtyje yra ežiuolių, turėtų pasitarti su gydytoju.

Tai reikia prisiminti netyčia pavartojus per didelį šio vaistinio preparato kiekį.

Vaikams
Nerekomenduojama vartoti jaunesniems kaip 12 metų vaikams, nes nepakanka duomenų.

Kiti vaistai ir Dr. Theiss Echinacea Forte
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Sąveika su kitais vaistais nežinoma.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 

Yra duomenų, kad vartojant vaistų, kurių sudėtyje yra ežiuolių nėštumo metu, nepasireiškia šalutiniai poveikiai ir nėra jokio poveikio vaisiaus ar naujagimio vystymuisi, tačiau jie yra nepakankami (keli šimtai vartojusių nėščiųjų). Šiuo metu dar nėra kitų patikimų epidemiologinių tyrimų.

Kadangi nėra pakankamai saugumo duomenų, Dr. Theiss Echinacea Forte vartoti nėštumo ir žindymo laikotarpiu nerekomenduojama, nebent paskyrus gydytojui.

Duomenų apie vaisingumą nėra.

Vairavimas ir mechanizmų valdymas
Dr. Theiss Echinacea Forte sudėtyje yra 23  etanolio. Tai reikia prisiminti, jei vaistas vartojamas atliekant darbą, susijusį su mechanizmų valdymu, vairuojant automobilį.

Dr. Theiss Echinacea Forte sudėtyje yra etanolio
Kiekviename šio vaisto ml yra 186 mg alkoholio (etanolio), tai atitinka 188 mg/ml. Toks 55 lašuose (2,75 ml) esantis alkoholio kiekis atitinka mažiau kaip 13 ml alaus ar 6 ml vyno. Mažas alkoholio kiekis, esantis šio vaistinio preparato sudėtyje, nesukelia pastebimo poveikio.

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į  gydytoją arba vaistininką.

Dr. Theiss Echinacea Forte galima gerti neskiestą arba atskiestą šaltais skysčiais. Pavartojus Dr. Theiss Echinacea Forte, rekomenduojama išgerti stiklinę vandens. Vaisto vartojimas nepriklauso nuo valgymo laiko.

Vyresniems kaip 12 metų paaugliams, suaugusiesiems ir senyviems pacientams
3-4 kartus per parą gerti po 55 lašus (2,75 ml).

Vartojimo trukmė
Prevencijai ir gydymui nevartokite vaisto ilgiau nei 10 dienų.
Peršalimą reiktų pradėti gydyti vos pastebėjus pirmuosius simptomus.
Jeigu simptomai išlieka ilgiau nei 10 dienų, pasitarkite su gydytoju arba vaistininku.

Ką daryti pavartojus per didelę Dr. Theiss Echinacea Forte dozę?
Pranešimų apie perdozavimą negauta. Vaistas neturėtų sukelti perdozavimo ar apsinuodijimo reiškinių. Bet išgėrus per daug Dr. Theiss Echinacea reikia žinoti, kad jo sudėtyje yra alkoholio: 18 g etanolio 100 ml skysčio. 100 ml vaisto atitinka apie 460 ml alaus arba 192 ml vyno. Tai reikia prisiminti, jeigu atsitiktinai išgeriamas didesnis vaisto kiekis. Jei vaikas išgėrė per daug vaisto, reikia nedelsiant kreiptis į gydytoją. Mažiems vaikams išgėrus visą buteliuką iškart dozė gali būti mirtina.

Pamiršus pavartoti Dr. Theiss Echinacea forte
Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nežinomas (negali būti apskaičiuotas pagal turimus duomenis).
Gali pasireikšti padidėjusio jautrumo reakcijos, tokios kaip bėrimas, dilgėlinė, niežulys, veido patinimas.
Nustatyta sunkių padidėjusio jautrumo reakcijų, tokių kaip Stevens-Jonhson sindromas, odos angioneurozinė edema, Kvinkės edema, bronchospazmas su kvėpavimo takų obstrukcija, astma ir anafilaksinis šokas). 

Į alergiją linkusiems žmonėms ežiuolės preparatai gali išprovokuoti alergines reakcijas. 

Sąsajų su autoimuninėmis ligomis atmesti negalima.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, ir pateikti ją vienu iš šių būdų: raštu adresu (Valstybinei vaistų kontrolės tarnybai prie Lietuvos Respublikos sveikatos apsaugos ministerijos), Žirmūnų g. 139A, LT 09120 Vilnius; nemokamu fakso numeriu (8 800) 20 131; telefonu (8 6) 143 35 34; el. paštu NepageidaujamaR@vvkt.lt, per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 oC temperatūroje. Buteliuką laikyti išorinėje dėžutėje, kad preparatas būtų apsaugotas nuo šviesos.

Pirmą kartą atidarius buteliuką, preparato tinkamumo laikas – 6 mėnesiai.

Ant dėžutės ir buteliuko etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Dr. Theiss Echinacea Forte sudėtis
-	Veiklioji medžiaga yra rausvažiedžių ežiuolių šviežios žolės sultys. 1 ml geriamųjų lašų (20 lašų) yra 0,756 ml Echinacea purpurea (L.) Moench., herba (rausvažiedžių ežiuolių šviežios žolės) sulčių (1,5-2,5:1).
-	Pagalbinė medžiaga yra etanolis (96 %).

Dr. Theiss Echinacea Forte išvaizda ir kiekis pakuotėje
Tirpalas yra drumstas rausvai rudas ar žalsvai rudas skystis.

Kartono dėžutėje yra buteliukas su lašintuvu, kuriame yra 50 ml tirpalo. 

Registruotojas ir gamintojas
Dr. Theiss Naturwaren GmbH
Michelinstrasse 10
D-66424 Homburg
Vokietija


Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Natur Produkt Vilnius“
Rygos g. 15, LT-05245 Vilnius
Tel. +370 5 248 14 28
Faksas +370 5 248 14 28

Šis pakuotės lapelis paskutinį kartą peržiūrėtas 2021-01-22.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

